CELEX: 32015R1555
Language: hu
Date: 2015-05-28 00:00:00
Title: A Bizottság (EU) 2015/1555 felhatalmazáson alapuló rendelete (2015. május 28.) az 575/2013/EU európai parlamenti és tanácsi rendeletnek a 440. cikkel összhangban az intézmények anticiklikustőkepuffer-követelménynek való megfelelésével kapcsolatos információk nyilvánosságra hozatalára vonatkozó szabályozástechnikai standardok tekintetében történő kiegészítéséről (EGT-vonatkozású szöveg)

19.9.2015   
            
            
               HU
            
            
               Az Európai Unió Hivatalos Lapja
            
            
               L 244/1
            
         A BIZOTTSÁG (EU) 2015/1555 FELHATALMAZÁSON ALAPULÓ RENDELETE
   (2015. május 28.)
   az 575/2013/EU európai parlamenti és tanácsi rendeletnek a 440. cikkel összhangban az intézmények anticiklikustőkepuffer-követelménynek való megfelelésével kapcsolatos információk nyilvánosságra hozatalára vonatkozó szabályozástechnikai standardok tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (1) és különösen annak 440. cikke (2) bekezdésére,
   mivel:
   
               (1)
            
            
               A 2013/36/EU európai parlamenti és tanácsi irányelv (2) 130. cikke (1) bekezdésének megfelelően a tagállamok kötelesek előírni az intézmények számára intézményspecifikus anticiklikus tőkepuffer tartását.
            
         
               (2)
            
            
               Az intézmények átláthatóságának és összehasonlíthatóságának biztosítása céljából az 575/2013/EU rendelet előírja az intézmények számára, hogy hozzák nyilvánosságra anticiklikus tőkepufferük kiszámításának fő elemeit, ideértve a releváns hitelkockázati kitettségeik földrajzi eloszlását és intézményspecifikus anticiklikus tőkepufferük végleges nagyságát.
            
         
               (3)
            
            
               A 2013/36/EU európai parlamenti és tanácsi irányelv 130. cikke (1) bekezdésének megfelelően az intézményspecifikus anticiklikus tőkepuffer az intézmény 575/2013/EU rendelet 92. cikke (3) bekezdése szerinti teljes kockázati kitettségértékének és az intézményspecifikus anticiklikus pufferrátának a szorzata.
            
         
               (4)
            
            
               A 2013/36/EU irányelv 140. cikke (1) bekezdésének megfelelően az intézményspecifikus anticiklikus tőkepufferráta az azokban az országokban alkalmazandó anticiklikus pufferráták súlyozott átlaga, amelyekben az intézmény releváns hitelkockázati kitettségei elhelyezkednek. A releváns hitelkockázati kitettségek országonkénti eloszlását az 1152/2014/EU felhatalmazáson alapuló bizottsági rendeletben (3) meghatározott előírásoknak megfelelően egységes formátumban kell nyilvánosságra hozni. Az 575/2013/EU rendelet 440. cikke (1) bekezdésének a) pontjában megállapított követelmények teljesítése céljából – mivel a rendelet nem ír elő minimum pufferrátát – a releváns hitelkockázati kitettségek földrajzi eloszlását akkor is nyilvánosságra kell hozni, ha egy adott ország esetében az alkalmazandó anticiklikus tőkepufferráta nulla.
            
         
               (5)
            
            
               Az intézményspecifikus anticiklikus tőkepuffer nagyságának kiszámítása céljából az anticiklikus tőkepufferrátákra alkalmazandó súlyoknak arányosaknak kell lenniük az olyan tagállamokban és harmadik országok joghatóságában elhelyezkedő lényeges hitelkockázati kitettségekhez kapcsolódó hitelkockázatra vonatkozó teljes szavatolótőke-követelménnyel, ahol az intézménynek kitettsége van. Következésképpen az intézményeknek nyilvánosságra kell hozniuk az összes releváns hitelkockázati kitettséghez kapcsolódó szavatolótőke-követelményt.
            
         
               (6)
            
            
               Az 575/2013/EU rendelet 433. cikkének megfelelően az intézményeknek az anticiklikus tőkepufferre vonatkozó követelményekhez kapcsolódó információkat évente kell nyilvánosságra hozniuk a pénzügyi beszámoló nyilvánosságra hozatalával egyidejűleg. Mivel – a 2013/36/EU európai parlamenti és tanácsi irányelv 136. cikke (7) bekezdésének megfelelően – az anticiklikus tőkepufferrátát a kijelölt hatóságok negyedévente számítják ki, az intézmények intézményspecifikus anticiklikus tőkepufferre vonatkozó követelménynek való megfelelésével kapcsolatos információ nyilvánosságra hozatalának az utolsó rendelkezésre álló negyedéves anticiklikus tőkepufferrátával kapcsolatos adatokra kell vonatkoznia. Az anticiklikus tőkepufferrel kapcsolatos információ nyilvánosságra hozatalának azokon az anticiklikus tőkepufferrátákon kell alapulnia, amelyek a nyilvánosságra hozatal tárgyát képező intézményspecifikus anticiklikus tőkepuffer kiszámításának időpontjában alkalmazandók.
            
         
               (7)
            
            
               Az 575/2013/EU rendelet 6. cikkének (1) bekezdése alapján, összefüggésben 440. cikkének (1) bekezdésével, az intézményeknek az anticiklikus tőkepufferhez kapcsolódó információt egyéni alapon kell nyilvánosságra hozniuk. Egy olyan intézmény azonban, amely anyavállalat vagy leányvállalat, vagy olyan intézmény, amelyet bevontak az 575/2013/EU rendelet 18. cikke szerinti konszolidációba, az említett rendelet 6. cikke (3) bekezdésének megfelelően nem köteles egyedi alapon megfelelni a szóban forgó rendelet nyolcadik részében meghatározott nyilvánosságrahozatali követelményeknek. Az EU-szintű anyaintézményeknek és az EU-szintű pénzügyi holdingtársaság anyavállalatok vagy EU-szintű vegyes pénzügyi holdingtársaság anyavállalatok által ellenőrzött intézményeknek összevont alapon kell nyilvánosságra hozniuk ezt az információt, míg az EU-szintű anyaintézmények vagy EU-szintű pénzügyi holdingtársaság anyavállalatok vagy EU-szintű vegyes pénzügyi holdingtársaság anyavállalatok jelentős leányvállalatainak, valamint a helyi piacukon nagy jelentőséggel bíró leányvállalatoknak egyedi vagy szubkonszolidált alapon kell nyilvánosságra hozniuk ezt az információt az 575/2013/EU rendelet 13. cikkének megfelelően.
            
         
               (8)
            
            
               A 2013/36/EU irányelv 130. cikkében meghatározott intézményspecifikus anticiklikus tőkepuffer tartására vonatkozó követelmény 2016. január 1-jétől alkalmazandó és fokozatosan kerül bevezetésre, kivéve, ha a tagállamok az említett irányelv 160. cikke (6) bekezdésének megfelelően rövidebb átmeneti időszakot vezetnek be. Annak biztosításához, hogy az intézményeknek elegendő idejük legyen az információk nyilvánosságra hozatalának előkészítésére, ezt a rendeletet 2016. január 1-jétől kell alkalmazni.
            
         
               (9)
            
            
               Ez a rendelet az európai felügyeleti hatóság (Európai Bankhatóság) által az Európai Bizottságnak benyújtott szabályozástechnikai standardtervezeteken alapul.
            
         
               (10)
            
            
               Az Európai Bankhatóság nyilvános konzultációt folytatott az e rendelet alapját képező szabályozástechnikai standardtervezetekről, elemezte az ezzel összefüggésben felmerülő lehetséges költségeket és hasznot, és kikérte az 1093/2010/EU európai parlamenti és tanácsi rendelet (4) 37. cikke alapján létrehozott banki érdekképviseleti csoport véleményét,
            
         ELFOGADTA EZT A RENDELETET:
   1. cikk
   Tárgy
   Az 575/2013/EU rendelet 440. cikkének megfelelően ez a rendelet az intézmények tekintetében meghatározza a 2013/36/EU irányelv VII. címe 4. fejezetében említett anticiklikus tőkepufferre vonatkozó követelménynek való megfelelésükhöz kapcsolódó nyilvánosságrahozatali követelményeket.
   2. cikk
   A hitelkockázati kitettségek földrajzi eloszlásának nyilvánosságra hozatala
   Az 575/2013/EU rendelet 440. cikke (1) bekezdésének a) pontjában említett, az intézmény anticiklikus tőkepuffer kiszámítása szempontjából releváns hitelkockázati kitettségeinek földrajzi eloszlását az I. melléklet 1. táblájában meghatározott egységes formátumban kell nyilvánosságra hozni a II. melléklet I. és II. részében ismertetett előírásoknak és az 1152/2014/EU felhatalmazáson alapuló rendelet rendelkezéseinek megfelelően.
   3. cikk
   Az intézményspecifikus anticiklikus tőkepuffer nagyságának nyilvánosságra hozatala
   Az 575/2013/EU rendelet 440. cikke (1) bekezdése b) pontjában említett intézményspecifikus anticiklikus tőkepuffer nagyságát az I. melléklet 2. táblájában meghatározott egységes formátumban kell nyilvánosságra hozni a II. melléklet I. és III. részében ismertetett előírásoknak megfelelően.
   4. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2016. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. május 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 176., 2013.6.27., 1. o.
   
   
      (2)  Az Európai Parlament és a Tanács 2013. június 26-i 2013/36/EU irányelve a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről (HL L 176., 2013.6.27., 338. o.).
   
      (3)  A Bizottság 2014. június 4-i 1152/2014/EU felhatalmazáson alapuló rendelete a 2013/36/EU európai parlamenti és tanácsi irányelvnek az intézményspecifikus anticiklikus tőkepufferráta kiszámítása céljából a lényeges hitelkockázati kitettségek földrajzi helyének azonosítására irányuló szabályozástechnikai standardok tekintetében történő kiegészítéséről (HL L 309., 2014.10.30., 5. o.).
   
      (4)  Az Európai Parlament és a Tanács 2010. november 24-i 1093/2010/EU rendelete az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).
   
      I. MELLÉKLET
      
         EGYSÉGES TÁBLÁK AZ INTÉZMÉNYEK ANTICIKLIKUSTŐKEPUFFER-KÖVETELMÉNYNEK VALÓ MEGFELELÉSÉHEZ KAPCSOLÓDÓ INFORMÁCIÓK NYILVÁNOSSÁGRA HOZATALÁHOZ
      
      
         1. tábla
      
      
         Az anticiklikus tőkepuffer kiszámítása szempontjából releváns hitelkockázati kitettségek földrajzi eloszlása
      
      
                  Sor
               
               
                   
               
               
                  Általános hitelkockázati kitettségek
               
               
                  Kereskedési könyvben szereplő kitettség
               
               
                  Értékpapírosítási kitettség
               
               
                  Szavatolótőke-követelmények
               
               
                  Szavatolótőke-követelmény súlyozása
               
               
                  Anticiklikus tőkepufferráta
               
            
                  Kitettségérték a sztenderd módszerhez
               
               
                  Kitettségérték az IRB-módszerhez
               
               
                  Kereskedési könyv rövid és hosszú pozícióinak összege
               
               
                  Kereskedési könyvben szereplő kitettség értéke a belső modellekhez
               
               
                  Kitettségérték a sztenderd módszerhez
               
               
                  Kitettségérték az IRB-módszerhez
               
               
                  ebből: általános hitelkockázati kitettségek
               
               
                  ebből: kereskedési könyvben szereplő kitettségek
               
               
                  ebből: értékpapírosítási kitettségek
               
               
                  Összesen
               
            
                   
               
               
                   
               
               
                  010
               
               
                  020
               
               
                  030
               
               
                  040
               
               
                  050
               
               
                  060
               
               
                  070
               
               
                  080
               
               
                  090
               
               
                  100
               
               
                  110
               
               
                  120
               
            
                  010
               
               
                  Országonkénti bontás
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  Ország 001
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  002
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  …
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  NNN
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  020
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
         2. tábla
      
      
         Intézményspecifikus anticiklikus tőkepuffer nagysága
      
      
                  Sor
               
               
                   
               
               
                  Oszlop
               
            
                   
               
               
                   
               
               
                  010
               
            
                  010
               
               
                  Teljes kockázati kitettségérték
               
               
                   
               
            
                  020
               
               
                  Intézményspecifikus anticiklikus tőkepufferráta
               
               
                   
               
            
                  030
               
               
                  Intézményspecifikus anticiklikus tőkepufferre vonatkozó követelmény
               
               
                   
               
            
   
      II. MELLÉKLET
      
         KITÖLTÉSI ÚTMUTATÓ AZ EGYSÉGES NYILVÁNOSSÁGRAHOZATALI TÁBLÁKHOZ
      
      I. RÉSZ
      
         II. ÁLTALÁNOS KITÖLTÉSI ÚTMUTATÓ
      
      
         Referenciaadatok
      
      
               
                  (1)
               
               
                  Az „Alkalmazás szintje” mezőben az intézmények feltüntetik az 1. és a 2. táblában megadott adatok alapját jelentő alkalmazási szintet. E mező kitöltésekor az intézmények az 575/2013/EU rendelet 6. és 13. cikkének megfelelően kiválasztják a következők valamelyikét:
                  
                              a)
                           
                           
                              összevont alapú;
                           
                        
                              b)
                           
                           
                              egyedi;
                           
                        
                              c)
                           
                           
                              szubkonszolidált.
                           
                        
            
               
                  (2)
               
               
                  Az 575/2013/EU rendelet első részének II. címe szerinti egyedi alapon történő nyilvánosságra hozatal esetén az intézmények egyedi alapon töltik ki jelen útmutató 1. és 2. tábláját az 575/2013/EU rendelet első része, II. címe, 1. fejezetének megfelelően.
               
            
               
                  (3)
               
               
                  Az 575/2013/EU rendelet első részének II. címe szerinti összevont vagy szubkonszolidált alapon történő nyilvánosságra hozatal esetén az intézmények összevont alapon töltik ki jelen útmutató 1. és 2. tábláját az 575/2013/EU rendelet első része, II. címe, 2. fejezetének megfelelően.
               
            II. RÉSZ
      
         KITÖLTÉSI ÚTMUTATÓ AZ 1. EGYSÉGES TÁBLÁHOZ
      
      
         1. tábla
      
      
         Az anticiklikus tőkepuffer kiszámítása szempontjából releváns hitelkockázati kitettségek földrajzi eloszlása
      
      Az 1. tábla hatálya a 2013/36/EU irányelv 140. cikke (4) bekezdésének megfelelően az anticiklikus tőkepuffer kiszámításához releváns hitelkockázati kitettségekre terjed ki.
      
                  Jogszabályi hivatkozások és előírások
               
            
                  Sor száma
               
               
                  Magyarázat
               
            
                  010-01X
               
               
                  
                     Releváns hitelkockázati kitettségek országonkénti bontása
                  
                  Azoknak az országoknak a jegyzéke, ahol az intézménynek az intézményspecifikus anticiklikus tőkepuffer kiszámítása szempontjából releváns hitelkockázati kitettsége van az 1152/2014/EU felhatalmazáson alapuló rendeletnek megfelelően.
                  A sorok száma változhat azon országok számától függően, ahol az intézménynek az anticiklikus tőkepuffer kiszámítása szempontjából releváns hitelkockázati kitettsége van.
                  Amennyiben valamely intézmény kereskedési könyvben szereplő kitettségei vagy külföldi hitelkockázati kitettségei a kockázattal súlyozott aggregált kitettségeinek kevesebb mint 2 %-át teszik ki, az intézmény az 1152/2014/EU felhatalmazáson alapuló rendelettel összhangban dönthet úgy, hogy ezeket a kitettségeket az intézmény helyéhez rendeli. Amennyiben az intézmény helyéhez kapcsolódóan nyilvánosságra hozott kitettségek más országokból származó kitettségeket tartalmaznak, ezt a nyilvánosságrahozatali tábla megjegyzésében vagy lábjegyzetében egyértelműen jelezni kell.
               
            
                  020
               
               
                  
                     Összesen
                  
                  Az e tábla 010–120. sorához kapcsolódó magyarázatban levő leírásnak megfelelő érték.
               
            
         
      
                  Jogszabályi hivatkozások és előírások
               
            
                  Oszlop száma
               
               
                  Magyarázat
               
            
                  010
               
               
                  
                     Általános hitelkockázati kitettségek kitettségértéke a sztenderd módszerhez
                  
                  A 2013/36/EU irányelv 140. cikke (4) bekezdésének a) pontja szerinti releváns hitelkockázati kitettségek kitettségértéke az 575/2013/EU rendelet 111. cikkével összhangban meghatározva.
                  Földrajzi bontás az 1152/2014/EU felhatalmazáson alapuló rendelet előírásainak megfelelően.
                  020. sor (Összesen): A 2013/36/EU irányelv 140. cikke (4) bekezdésének a) pontja szerinti valamennyi releváns hitelkockázati kitettség összege az 575/2013/EU rendelet 111. cikkével összhangban meghatározva.
               
            
                  020
               
               
                  
                     Általános hitelkockázati kitettségek kitettségértéke az IRB-módszerhez
                  
                  A 2013/36/EU irányelv 140. cikke (4) bekezdésének a) pontja szerinti releváns hitelkockázati kitettségek kitettségértéke az 575/2013/EU rendelet 166. cikkével összhangban meghatározva.
                  Földrajzi bontás az EBA/RTS/2013/15 standardnak megfelelően.
                  020. sor (Összesen): A 2013/36/EU irányelv 140. cikke (4) bekezdésének a) pontja szerinti valamennyi releváns hitelkockázati kitettség összege az 575/2013/EU rendelet 166. cikkével összhangban meghatározva.
               
            
                  030
               
               
                  
                     Kereskedési könyvben szereplő kitettségek hosszú és rövid pozícióinak összege
                  
                  A 2013/36/EU irányelv 140. cikke (4) bekezdésének b) pontja szerinti releváns hitelkockázati kitettségek hosszú és rövid pozícióinak összege az 575/2013/EU rendelet 327. cikkével összhangban meghatározott hosszú és rövid pozíciók összegeként számítva.
                  Földrajzi bontás az 1152/2014/EU felhatalmazáson alapuló rendelet előírásainak megfelelően.
                  020. sor (Összesen): A 2013/36/EU irányelv 140. cikke (4) bekezdésének b) pontja szerinti releváns hitelkockázati kitettségek hosszú és rövid pozícióinak összege az 575/2013/EU rendelet 327. cikkével összhangban meghatározott hosszú és rövid pozíciók összegeként számítva.
               
            
                  040
               
               
                  
                     Kereskedési könyvben szereplő kitettségek értéke a belső modellekhez
                  
                  A következők összege:
                  
                              —
                           
                           
                              azon készpénzpozíciók valós értéke, amelyek a 2013/36/EU irányelv 140. cikke (4) bekezdésének b) pontja szerinti releváns hitelkockázati kitettséget jelentenek, az 575/2013/EU rendelet 104. cikkével összhangban meghatározva,
                           
                        
                              —
                           
                           
                              azon származtatott termékek névértéke, amelyek a 2013/36/EU irányelv 140. cikke (4) bekezdésének b) pontja szerinti releváns hitelkockázati kitettséget jelentenek.
                           
                        Földrajzi bontás az 1152/2014/EU felhatalmazáson alapuló rendelet előírásainak megfelelően.
                  020. sor (Összesen): Valamennyi – a 2013/36/EU irányelv 140. cikke (4) bekezdésének b) pontja szerinti releváns hitelkockázati kitettséget jelentő, az 575/2013/EU rendelet 104. cikkével összhangban meghatározott – készpénzpozíció valós értékének, valamint valamennyi – a 2013/36/EU irányelv 140. cikke (4) bekezdésének b) pontja szerinti releváns hitelkockázati kitettséget jelentő – származtatott termék névértékének összege.
               
            
                  050
               
               
                  
                     Értékpapírosítási kitettségek kitettségértéke a sztenderd módszerhez
                  
                  A 2013/36/EU irányelv 140. cikke (4) bekezdésének c) pontja szerinti releváns hitelkockázati kitettségek kitettségértéke az 575/2013/EU rendelet 246. cikke (1) bekezdésének a) és c) pontjával összhangban meghatározva.
                  Földrajzi bontás az 1152/2014/EU felhatalmazáson alapuló rendelet előírásainak megfelelően.
                  020. sor (Összesen): A 2013/36/EU irányelv 140. cikke (4) bekezdésének c) pontja szerinti valamennyi releváns hitelkockázati kitettség összege az 575/2013/EU rendelet 246. cikke (1) bekezdésének a) és c) pontjával összhangban meghatározva.
               
            
                  060
               
               
                  
                     Értékpapírosítási kitettségek kitettségértéke az IRB-módszerhez
                  
                  A 2013/36/EU irányelv 140. cikke (4) bekezdésének c) pontja szerinti releváns hitelkockázati kitettségek kitettségértéke az 575/2013/EU rendelet 246. cikke (1) bekezdésének b) és d) pontjával összhangban meghatározva.
                  Földrajzi bontás az 1152/2014/EU felhatalmazáson alapuló rendelet előírásainak megfelelően.
                  020. sor (Összesen): A 2013/36/EU irányelv 140. cikke (4) bekezdésének c) pontja szerinti valamennyi releváns hitelkockázati kitettség összege az 575/2013/EU rendelet 246. cikke (1) bekezdésének b) és d) pontjával összhangban meghatározva.
               
            
                  070
               
               
                  
                     Szavatolótőke-követelmények: általános hitelkockázati kitettségek
                  
                  A 2013/36/EU irányelv 140. cikke (4) bekezdésének a) pontja szerinti releváns hitelkockázati kitettségekre vonatkozó szavatolótőke-követelmények a szóban forgó országban, az 575/2013/EU rendelet harmadik részének II. címével összhangban meghatározva.
                  020. sor (Összesen): A 2013/36/EU irányelv 140. cikke (4) bekezdésének a) pontja szerinti releváns hitelkockázati kitettségekre vonatkozó valamennyi szavatolótőke-követelmény összege az 575/2013/EU rendelet harmadik részének II. címével összhangban meghatározva.
               
            
                  080
               
               
                  
                     Szavatolótőke-követelmények: kereskedési könyvben szereplő kitettségek
                  
                  A 2013/36/EU irányelv 140. cikke (4) bekezdésének b) pontja szerinti releváns hitelkockázati kitettségekre vonatkozó szavatolótőke-követelmények a szóban forgó országban, egyedi kockázat esetén az 575/2013/EU rendelet harmadik része IV. címének 2. fejezetével, vagy járulékos nemteljesítési és átminősítési kockázat esetén az 575/2013/EU rendelet harmadik része IV. címének 5. fejezetével összhangban meghatározva.
                  020. sor (Összesen): A 2013/36/EU irányelv 140. cikke (4) bekezdésének b) pontja szerinti releváns hitelkockázati kitettségekre vonatkozó valamennyi szavatolótőke-követelmény összege, egyedi kockázat esetén az 575/2013/EU rendelet harmadik része IV. címének 2. fejezetével, vagy járulékos nemteljesítési és átminősítési kockázat esetén az 575/2013/EU rendelet harmadik része IV. címének 5. fejezetével összhangban meghatározva.
               
            
                  090
               
               
                  
                     Szavatolótőke-követelmények: értékpapírosítási kitettségek
                  
                  A 2013/36/EU irányelv 140. cikke (4) bekezdésének c) pontja szerinti releváns hitelkockázati kitettségekre vonatkozó szavatolótőke-követelmények a szóban forgó országban, az 575/2013/EU rendelet harmadik része II. címének 5. fejezetével összhangban meghatározva.
                  020. sor (Összesen): A 2013/36/EU irányelv 140. cikke (4) bekezdésének c) pontja szerinti releváns hitelkockázati kitettségekre vonatkozó valamennyi szavatolótőke-követelmény összege az 575/2013/EU rendelet harmadik része II. címének 5. fejezetével összhangban meghatározva.
               
            
                  100
               
               
                  
                     Szavatolótőke-követelmények – összesen
                  
                  A 070., 080. és 090. oszlopok összege.
                  020. sor (Összesen): A 2013/36/EU irányelv 140. cikkének (4) bekezdése szerinti releváns hitelkockázati kitettségekre vonatkozó valamennyi szavatolótőke-követelmény összege.
               
            
                  110
               
               
                  
                     Szavatolótőke-követelmények súlyozása
                  
                  Az egyes országokban az anticiklikus tőkepufferrátára alkalmazott súlyozás, amelynek a kiszámítása a következő: a releváns hitelkockázati kitettségekhez kapcsolódó szavatolótőke-követelmények összege a szóban forgó országban (01X. sor, 100. oszlop), osztva az anticiklikus tőkepuffer kiszámítása szempontjából releváns, a 2013/36/EU irányelv 140. cikkének (4) bekezdése szerinti valamennyi hitelkockázati kitettséghez kapcsolódó szavatolótőke-követelmények összegével (020. sor, 100. oszlop).
                  Ezt az értéket abszolút számmal kell megadni, két tizedesjegyig.
               
            
                  120
               
               
                  
                     Anticiklikus tőkepufferráta
                  
                  A szóban forgó országban alkalmazandó és a 2013/36/EU irányelv 136., 137., 138. és 139. cikkének megfelelően megállapított anticiklikus tőkepufferráta. Ez az oszlop nem tartalmaz olyan anticiklikus tőkepufferrátákat, amelyeket megállapítottak, de a nyilvánosságra hozatal tárgyát képező intézményspecifikus anticiklikus tőkepufferráta kiszámításának időpontjában még nem alkalmazzák.
                  Ezt az értéket százalékban kell megadni, a 2013/36/EU irányelv 136., 137., 138. és 139. cikkében rögzítettnek megfelelő tizedesjegyig.
               
            III. RÉSZ
      
         ÚTMUTATÓ A 2. EGYSÉGES TÁBLÁHOZ
      
      
         2. tábla
      
      
         Az intézményspecifikus anticiklikus tőkepuffer nagysága
      
      Az intézmények az e szakaszban megadott előírásokat alkalmazzák „Az intézményspecifikus anticiklikus tőkepuffer nagysága” című 2. tábla kitöltésekor.
      
                  Jogszabályi hivatkozások és előírások
               
            
                  Sor száma
               
               
                  Magyarázat
               
            
                  010
               
               
                  
                     Teljes kockázati kitettségérték
                  
                  Az 575/2013/EU rendelet 92. cikke (3) bekezdésének megfelelően számított teljes kockázati kitettségérték.
               
            
                  020
               
               
                  
                     Intézményspecifikus anticiklikus tőkepufferráta
                  
                  A 2013/36/EU irányelv 140. cikke (1) bekezdésének megfelelően meghatározott intézményspecifikus anticiklikus tőkepufferráta.
                  Az intézményspecifikus anticiklikus tőkepufferrátát azon anticiklikus tőkepufferráták súlyozott átlagaként kell kiszámítani, amelyek azokban az országokban alkalmazandók, ahol az intézmény releváns hitelkockázati kitettségei elhelyezkednek, és amelyek az 1. tábla 120. oszlopának 010–01X. sorában szerepelnek.
                  Az egyes országokban az anticiklikus tőkepufferrátára alkalmazott súlyozás a szóban forgó területen a releváns hitelkockázati kitettségekhez kapcsolódó szavatolótőke-követelmények aránya az összes szavatolótőke-követelményből, és az 1. tábla 110. oszlopában kerül feltüntetésre.
                  Ezt az értéket százalékban kell megadni, két tizedesjegyig.
               
            
                  030
               
               
                  
                     Intézményspecifikus anticiklikus tőkepufferre vonatkozó követelmény
                  
                  Az intézményspecifikus anticiklikus tőkepufferre vonatkozó követelmény, amelynek kiszámításához az e táblázat 020. sorában megadott intézményspecifikus anticiklikus tőkepufferrátát kell alkalmazni az e tábla 010. sorában feltüntetett teljes kockázati kitettségértékre.
               
            
         
      
                  Jogszabályi hivatkozások és előírások
               
            
                  Oszlop száma
               
               
                  Magyarázat
               
            
                  010
               
               
                  Az e tábla 010–030. sorához kapcsolódó magyarázatban levő leírásnak megfelelő érték.